Barbossas fornavn "Hector" bliver faktisk først afsløret i kommentarsporet på Den Sorte Forbandelse DVD'en, og blev ikke sagt af nogen anden figur i filmene, før i den sidste film, hvor det er Jack Sparrow, som siger hans fornavn. Det er også udtalt at Johnny Depp, sammen med Internettet har været en del i at navngive figuren. Hans efternavn er både et ordspil og det italienske/portugisiske kælenavn for Barbarossa, den skrækkelige pirat også kendt som Aruj, Oruç Reis og Redbeard (Rødskæg); var et besætningsmedlem på Den Sorte Perle, og 10 år før Pirates of the Caribbean: Den Sorte Forbandelse foregår, ledte han et mytteri imod Jack Sparrow, som var kaptajn på skibet på det tidspunkt. Besætningen efterlod Jack på en øde ø, og Barbossa gav Jack en pistol, for at Jack kunne begå selvmord i stedet for at sulte ihjel. Kort efter ankom han og resten af besætningen på Isla de Muerta, hvor de stjal Cortez' skat, hvilken resulterede i, at de alle blev forbandede. De næste 10 år brugte de på at lede efter alle guldstykkerne de havde stjålet og ophæve forbandelsen. Forbandelse består i, at de hverken er levende eller døde, og ved måneskin viser de deres sande form: halvrådne skeletter. I Pirates of the Caribbean: Den Sorte Forbandelse er Barbossa kaptajn på Den Sorte Perle. Han og besætningen er på jagt efter det sidste guldstykke, og dukker op i Port Royal, hvor Barbossa kidnapper Elizabeth Swann, fordi han tror hun er datter af Bootstrap Bill Turner. Efter flere kampe bliver Barbossa skudt og dræbt af Jack, som igennem de sidste 10 år har svoret hævn mod Barbossa. I slutningen af Pirates of the Caribbean: Død Mands Kiste kommer Barbossa ned af trapperne i Tia Dalma's hytte. Det viser sig, at Tia Dalma har hentet ham tilbage fra de dødes rige. Barbossa slutter sig sammen med Will og de andre, for at befrie Jack fra sit fængsel i Davy Jones' Jerngreb i Pirates of the Caribbean: Ved Verdens Ende. Han er også med til at kæmpe imod Beckett og Det Ostindiske Handelskompagni.